ร้านอาหาร ภัตตาคาร คือสถานที่ที่มีอาหาร เครื่องดื่มจำหน่าย ซึ่งร้านอาหารจะมีรูปแบบตั้งแต่รถเข็นข้างทาง ร้านอาหารในบ้านส่วนตัว ในตึกพาณิชย์ และในห้างร้านอาคารสูงใหญ่ ซึ่งปัจจัยเหล่านี้ ส่งผลต่อเรื่องราคา และการเข้าถึงกลุ่มลูกค้าในย่านนั้น ๆ ร้านอาหารถือเป็นร้านที่ให้การบริการประเภทหนึ่ง ซึ่งอาจไม่ได้มีแค่เรื่องซื้อมาขายไป แต่ยังเป็นเรื่องของการบริการ ทักษะการขาย ซึ่งการเรียกลูกค้าบางครั้ง อาจไม่ได้อยู่ที่อร่อยที่สุด แต่เป็นร้านที่บริการดี หรือตอบโจทย์ตามความต้องการมากที่สุด
ในส่วนของภัตตาคารจะมีขนาดที่ใหญ่ และดูมีความหรูหรากว่าร้านอาหารทั่วไป เหมาะสำหรับการเข้าไปใช้บริการเนื่องในโอกาสพิเศษ หรือมีการนัดหมายสำคัญมากกว่า อย่างไรก็ตาม คุณสามารถเลือกมื้อพิเศษของคุณได้ในทุกรูปแบบ ไม่ว่าจะร้านอาหาร หรือภัตตาคารระดับไหน การได้เลือกทานอาหารที่ถูกใจ รสชาติถูกปากในราคาที่คุ้มค่า เท่านี้ก็นับเป็นมื้อพิเศษของคุณแล้ว